《留槎阁寓感》
宋代·真山民

俯仰乾坤为一嗟，西风原上夕阳斜。石麟已换延陵冢，银汉今阳博望槎。

前古英雄俱寂寞，黄昏灯火自諠哗。不惟人事年年改，近日灵洲水没沙。

作者简介：处州丽水人。李生乔尝以为不愧其祖真德秀，故知姓真。自呼山民，因以称之。或云名桂芳。宋末进士。痛值乱亡，深自湮没。所至好题咏。有《真山民集》。